TOIMINTASUUNNITELMA 1 (6)



 18.5.2025

**PARKANON KIEKKO RY**

**TOIMINTASUUNNITELMA KAUDELLE 1.7.2025 - 30.6.2026**

**YLEISTÄ**

Parkanon Kiekko ry tulee toteuttamaan sen yhdistyssäännöissä määritettyä toimintaa seuran toimintaohjeiden mukaisesti.

**HARJOITUSTOIMINTA**

Parkanon Kiekko ry tulee järjestämään ohjattua harjoitustoimintaa Leijona-Kiekkokoulussa, Tytöt-, U7-, U9-, U11-, U13-, ja U15-juniorijoukkueissa, sekä seuran Edustus- ja Naiset-joukkueessa.

Lisäksi seuran toiminnan alaisuuteen kuuluvat Konkarit 30- ja Konkarit 50-, joiden toiminta koostuu pääasiassa pelaamisesta harjoitusvuorolla. Näissä joukkueissa ei ole varsinaista ohjattua harjoitustoimintaa. Kaudella 2025-2026 pyritään aloittamaan seuran alaisuudessa edustusjoukkueen pelaajien pyörittämä harrastevuoro.

Leijona-kiekkokoulu järjestetään siten, että kauden aikana harjoituskertoja kertyy yhteensä 20 kertaa. Seuran maalivahtivalmennus järjestetään Jose Ylisalon ja Juho Mäkipään toimesta ja he vierailevat joukkueiden jäillä kauden aikana. Kauden jääharjoitusharjoitustoiminta on tarkoitus aloittaa 18.8.

Lisäksi seura järjestää aamuvalmennusta seuran junioreille tiistai- ja torstaiaamuisin klo 8–8.45. Seura on myös mukana kaupungin Harrastamisen Suomen Mallin Jääliikunta- ja Pipolätkäkerhon ohjaustoiminnassa.

TOIMINTASUUNNITELMA 2 (6)



 18.5.2025

**SARJATOIMINTA**

Kaikki juniorijoukkueet (pl. U7) ja tytöt, sekä Edustus- ja Naiset-joukkueet pyritään ilmoittamaan Suomen Jääkiekkoliiton Hämeen alueen järjestämiin ottelusarjoihin seuraavasti:

* **U9,** Häme Leijonaliiga
* **U11**, Häme pienempien seurojen lohko
* **U13**, Häme, pienempien seurojen lohko
* **U15**, Häme AA-taso (valkoinen)
* **Tytöt,** N12-sarja
* **Naiset**, Häme Naisten harrastesarja
* **Miehet**, Häme III-divisioona

**Yhteistyö Tapparan kanssa**

Kaudella 2024-2025 aloitettu yhteistyö Tapparan kanssa jatkuu kaudella 2025-2026.

TOIMINTASUUNNITELMA 3 (6)



 18.5.2025

**TALOUS**

Seuran taloudesta vastaa johtokunta, joka tekee aktiivista varainhankintatyötä, jotta seuratoiminnan elinkelpoisuus ja edelleen kehittäminen mahdollistuu ja harrastamisen kustannukset jäsenistölle saadaan pidettyä kohtuullisina. Seura jatkaa taloudenhoidossaan kaudella 2020–2021 käyttöönotettua kuukausilaskutusta joukkueiltaan.

Seuran joukkueet noudattavat joukkuekohtaista rahoitusmallia edelliskauden tapaan. Joukkueet hoitavat omilta tileiltään omat kustannuksensa. Seuran johtokunta valvoo joukkueiden taloutta kuukausittain tarkastettavien tiliotteiden avulla.

**PELIMATKAT**

Joukkueet matkustavat vieraspeleihin joukkueen johtoryhmän harkinnan mukaisesti käyttäen joko vuokrakyytejä tai omia kulkuneuvoja. Joukkueet pyrkivät mahdollisimman hyvin huomioimaan seuran ympäristöohjelman linjaukset liikkumisessaan.

Joukkueet hoitavat kuljetusten hankinnan itsenäisesti sekä maksavat kuljetuksista aiheutuvat kustannukset aina joukkueen tililtä.

**VARUSTEHANKINNAT**

Joukkueiden pelaajat hankkivat ja maksavat itse varusteensa. Poikkeuksena maalivahdit, joiden varusteita seura pyrkii taloudellisen tilanteensa huomioiden hankkimaan yhteiskäyttöön. Seuran hankkimat varusteet ovat seuran omaisuutta, jotka käytön tai sovitun käytännön mukaisesti palautetaan aina seuralle Joukkueet ovat oikeutettuja lainaamaan ja käyttämään seuran yhteisiä harjoitusvälineitä harjoittelussaan. Joukkueiden muiden varusteiden tai välineiden hankinta on joukkueiden omassa harkintavallassa ja tapahtuu joukkueiden omalla

TOIMINTASUUNNITELMA 4 (6)



 18.5.2025

rahoituksella. Joukkueet pyrkivät mahdollisimman hyvin huomioimaan seuran ympäristöohjelman linjaukset hankinnoissaan.

**JÄÄHALLIN VUOKRAUS**

Parkanon Kiekko ry: n toiminta on keskittynyt Parkanon Jäähalli oy: n omistaman jäähallin tiloihin, jota seura vuokraa vuosittain omiin tarpeisiinsa. Uusi johtokunta päättää vuokrasopimuksen jatkamisesta vuosikokouksen jälkeen.

**MUUTA**

Seuran palkatun seuratyöntekijän työsopimus on toistaiseksi voimassa oleva.

Kahviotoimintaa pyöritetään talkoovoimin joukkueiden toimesta viikonloppuisin ottelutapahtumien aikaan aina tarpeen mukaan edellisten kausien tapaan.

Seura järjestää koulutus- ja valistustilaisuuksia omalla paikkakunnalla, niin erotuomareille, huoltajille, toimitsijoille kuin valmentajille, sekä myös pelaajille ja heidän vanhemmilleen.

Seura pyrkii järjestämään omin voimin taitoleirin pelaajilleen

Seuran strategiatyö tuleville vuosille aloitetaan.

TOIMINTASUUNNITELMA 5 (6)



 18.5.2025

Johtokunta nimeää vastuuhenkilöt seuraaviin toimikuntiin, jotka vastaavat seuraavista toiminnoista seurassa:

**Taloustoimikunta**

- vastaa seuran taloudesta (budjetointi, talouden seuraaminen ja varainhankinta)

- koordinoi seuran joukkueiden varainhankintaa ja taloutta

- tuottaa materiaalia ja etsii keinoja varainhankintaa varten (seura ja joukkueet)

- kehittää seuran talouden muodostumista siten, että 3 vuoden sisällä talousasiat voidaan organisoida kokonaan uudelleen, jotta ne vastaavat nykyaikaista toimintaympäristöä

- sponsori- ja mainossopimuksien hankinta, uusiminen ja ajantasaisen rekisterin ylläpito

- vastaa erilaisten tukien ja avustuksien hakemisesta

- vastaa taloudellisten yhteistyökumppaneiden suhdetoiminnasta

- valvoo ja vastaa seuran jäsenhankinnasta

- sihteeri pitää yllä ajantasaista jäsenrekisteriä ja laskuttaa

- määrittää jäänkäytön seuran joukkueille yhdessä seuratyöntekijän kanssa

- vastaa jään myynnistä seuran ulkopuolisille: kaupunki, muut vakiokäyttäjät, uudet käyttäjät, turnaus- ja leirijäät seuran sisällä ja ulkopuolisille

- määrittää jään hinnan

- rekrytoi tarvittaessa lisäjäseniä toimikuntaan, sekä toimijoita joukkueisiin, joiden tehtävät kuuluvat toimikunnan vastuualueen alaisuuteen

**Tapahtumatoimikunta**

- vastaa seuran urheilun ulkopuolisten tapahtumien järjestämisestä, sekä seurassa myytävistä tuotteista

- kartoittaa ja ideoi, mitä tapahtumia seurassa järjestetään tai mitä voisi järjestää

- yhteistyö seuran eri yhteistyökumppanien kanssa, kuten kaupunki, Ilves, muut seurat

- informoi tapahtumista ja hoitaa niiden käytännön järjestelyt, esim. kauden päätöstilaisuus, pikkujoulut, saunaillat, Karjala-turnaus, Ilves-pelimatkat

- seura-asujen ja muiden seuravaatteiden valinta ja hankinta

TOIMINTASUUNNITELMA 6 (6)



 18.5.2025

- seuran fanituotteiden valinta ja hankinta, sekä kahviossa myytävien tuotteiden valinta ja hankinta

- rekrytoi tarvittaessa lisäjäseniä toimikuntaan, sekä toimijoita joukkueisiin, joiden tehtävät kuuluvat toimikunnan vastuualueen alaisuuteen

**Olosuhdetoimikunta**

- vastaa jäähallin kunnossapidosta, järjestyksestä ja kehittämisestä harrastusympäristönä

- vastaa tehtävästä yhteistyöstä Parkanon Jäähalli oy:n kanssa

- valvoo seuran harrastusolosuhteita ja pitää niitä yllä kunnossapitotoimilla

- kartoittaa kausittaiset kunnostustyöt jäähallilla ja informoi tarvittavista talkootöistä

- vastaa yleisestä järjestyksestä jäähallilla

- kehittää harjoitus- ja toimintaympäristöä urheilu- ja seuratoiminnan vaatimuksien mukaiseen suuntaan

- tekee yhteistyötä kaupungin ja jäähalliosakeyhtiön kanssa jäähalliin liittyvien asioiden kehittämiseksi

- rekrytoi tarvittaessa lisäjäseniä toimikuntaan, sekä toimijoita joukkueisiin, joiden tehtävät kuuluvat toimikunnan vastuualueen alaisuuteen

Lisäksi Parkanon Kiekko ry järjestää mahdollisuuksien ja tarpeen mukaan myös muiden seurojen joukkueille otteluja ja turnauksia edistäen näin omaa talouttaan.